Document ID: 31997R2333

ΚΑΝΟΝΙΣΜΟΣ (ΕΚ) αριθ. 2333/97 ΤΗΣ ΕΠΙΤΡΟΠΗΣ της 25ης Νοεμβρίου 1997 για την τροποποίηση του κανονισμού (ΕΟΚ) αριθ. 3846/87 που καθορίζει την ονοματολογία των γεωργικών προϊόντων για τις επιστροφές κατά την εξαγωγή στον τομέα του χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 13 παράγραφος 12,
Εκτιμώντας:
ότι έχει καθοριστεί ονοματολογία για τις επιστροφές κατά την εξαγωγή από τον κανονισμό (ΕΟΚ) αριθ. 3846/87 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1490/97 (4), ότι είναι αναγκαία η τροποποίηση της εν λόγω ονοματολογίας για να καταστεί δυνατός ο περιορισμός της ενδεχόμενης χορήγησης της επιστροφής κατά την εξαγωγή για ορισμένα μεταποιημένα προϊόντα των θέσεων 16.01 και 16.02 στα προϊόντα που δεν περιέχουν κρέας πουλερικών 7 ότι, επιπλέον, πρέπει να απλοποιηθεί η ονοματολογία διαγράφοντας τα προϊόντα για τα οποία δεν χορηγείται καμία επιστροφή 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το τμήμα 6 του παραρτήματος του κανονισμού (ΕΟΚ) αριθ. 3846/87 τροποποιείται ως εξής:
1. Τα στοιχεία που αφορούν τους κωδικούς του κεφαλαίου 16 της ονοματολογίας των γεωργικών προϊόντων για τις επιστροφές κατά την εξαγωγή αντικαθίστανται από εκείνα που περιλαμβάνονται στο παράρτημα του παρόντος κανονισμού.
2. Οι κωδικοί του κεφαλαίου 19 διαγράφονται.
3. Η υποσημείωση 5 διαγράφεται.
4. Η υποσημείωση 8 αντικαθίσταται από το ακόλουθο κείμενο:
«(8) Η χορήγηση της επιστροφής εξαρτάται από την τήρηση των όρων που καθορίζονται στον κανονισμό (ΕΚ) αριθ. 2331/97 της Επιτροπής (ΕΕ L 323 της 26. 11. 1997, σ. 19). Κατά την ολοκλήρωση των τελωνειακών διατυπώσεων εξαγωγής, ο εξαγωγέας δηλώνει γραπτώς ότι τα σχετικά προϊόντα τηρούν τους όρους αυτούς.»
Άρθρο 2
Ο παρών κανονισμός αρχίζει να ισχύει την 1η Δεκεμβρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Νοεμβρίου 1997.

Labels: 3
17
6